Ministru kabineta noteikumu projekta **„Grozījumi Ministru kabineta 2010.gada 18.maija noteikumos Nr.464 „Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””** sākotnējās ietekmes novērtējuma ziņojums **(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 18.maija noteikumos Nr.464 „**Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”” (turpmāk - noteikumu projekts)** ir izstrādāts pamatojoties uz Ministru kabineta 2016.gada 9.augusta sēdes protokola Nr.39, 45.§, 6.punktu, kas nosaka Finanšu ministrijai, lai nodrošinātu finansējuma piešķiršanu pirms projekta apstiprināšanas par VSIA “Paula Stradiņa klīniskā universitātes slimnīca” A korpusa otrās kārtas izveidi, sagatavot un iesniegt Ministru kabinetā grozījumus Ministru kabineta 2010.gada 18.maija noteikumos Nr.464 “Noteikumi par 74.resora “Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (uzdevums Nr.2016-UZD-2057 ar izpildes termiņu 2016.gada 10.oktobris). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 18.maija noteikumu Nr.464 „Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – MK noteikumi Nr.464) 16.punkts nosaka, ka valsts budžeta līdzekļu pieprasījumu Eiropas Savienības politiku instrumentu un pārējās ārvalstu finanšu palīdzības projektu īstenošanai vai līdzekļu atmaksai sagatavo, ievērojot prasības, kas noteiktas normatīvajos aktos par attiecīgo Eiropas Savienības politiku instrumentu un pārējās ārvalstu finanšu palīdzības veidu. Savukārt 8.punkts nosaka, ka līdzekļu pieprasījumu iesniedz pēc tam, kad ir apstiprināts projekta iesniegums. Atsevišķo specifiskā atbalsta mērķu atbalstāmo projektu īstenošanai, kuriem jānodrošina sabiedrībai sniegto pakalpojumu nepārtrauktība, ir nepieciešams nodrošināt iespējas pārdalīt līdzekļus no 74.resora „Gadskārtējā valsts budžeta izpildes procesā pārdalāmais finansējums” 80.00.00. programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana” (turpmāk - 80.00.00 programma) pirms projekta iesnieguma apstiprināšanas. Ir apzināta situācija, ka līdzekļu pārdale no 80.00.00 programmas 2017.gadā pirms projekta iesnieguma apstiprināšanas būs nepieciešama Veselības ministrijai 9.3.2. specifiskajam atbalsta mērķim „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru”, kura ietvaros tiek veikta VSIA “Paula Stradiņa klīniskā universitātes slimnīca” A korpusa otrās kārtas būvniecības projekta izstrāde. Informatīvajā ziņojumā “Par VSIA “Paula Stradiņa klīniskā universitātes slimnīca” A korpusa otrās kārtas attīstību” (apstiprināts Ministru kabinetā 2016.gada 9.augustā, sēdes protokola Nr.39, 45.§.) ir noteikts, ka Veselības ministrija nodrošinās 9.3.2. specifiskā atbalsta mērķa „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” VSIA “Paula Stradiņa klīniskā universitātes slimnīca” A korpusa otrās kārtas attīstības projekta apstiprināšanu līdz 2018.gada 29.janvārim. Lai nodrošinātu Ministru kabineta 2016.gada 9.augusta sēdes protokola Nr.39, 45.§, 5.punktā atbalstīto finansējumu A korpusa otrās kārtas būvniecības projekta izstrādei no valsts budžeta 2017.gadā ne vairāk kā 3 423 635 EUR pirms projekta iesnieguma apstiprināšanas, nepieciešams papildināt noteikumu Nr.464 noslēguma jautājumus ar jaunu 39.2 punktu, nosakot, ka finansējumu no 80.00.00 programmas līdzekļiem 2017.gadam pirms projekta iesnieguma apstiprināšanas var pārdalīt uz atbildīgās ministrijas Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanas budžeta programmām (apakšprogrammām) Eiropas Savienības struktūrfondu un Kohēzijas fonda 2014. – 2020.gada plānošanas periodā 9.3.2. specifiskā atbalsta mērķa „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” ietvaros īstenojamai VSIA “Paula Stradiņa klīniskā universitātes slimnīca” A korpusa otrās kārtas būvniecības projekta izstrādei. Lai nodrošinātu ES fondu investīciju reālu uzsākšanu pēc iespējas ātrāk gadījumos, kad projekta īstenotājs ir valsts budžeta iestāde vai centrālās valdības pieklasificēts komersants un šim projekta īstenotājam nav savu līdzekļu projektu ātrākai uzsākšanai pirms ES fondu projekta iesnieguma formālas apstiprināšanas sadarbības iestādē un gadījumā, kad risku analīzes secinājumi norāda uz minimālu risku papildus neplānotai negatīvai ietekmei uz valsts budžetu potenciālas projekta neapstiprināšanas vai konkrēto izdevumu neatbilstības dēļ, noteikumu projektā tiek piedāvāts situācijas risinājums. Vairākos Eiropas Reģionālā attīstības fonda un Eiropas Sociālā fonda gadījumos, piemēram, 8.5.3. specifiskā atbalsta mērķa "Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi ", 8.4.1.specifiskā atbalsta mērķa "Pilnveidot nodarbināto personu profesionālo kompetenci" u.c. pašreiz šis jautājums, kad finansējuma saņēmējs ir valsts budžeta iestāde un ir nepieciešamas projekta sagatavošanas izmaksas vai citas konkrētas objektīvas izmaksas, kurām nav finansējuma nevienā budžeta apakšprogrammā, tiek risināts, līdz projekta apstiprināšanai, veicot valsts budžeta izdevumus no kādas no ministrijas apakšprogrammām, savukārt pēc projekta apstiprināšanas un attiecīgas finansējuma pārdales no 80.00.00. programmas, attiecīgi pārgrāmato izdevumus uz attiecīgo ministrijas apakšprogrammu, kurā tiek plānots finansējums projekta īstenošanai. Grozījumi rada līdzvērtīgāku situāciju valsts iestādēm, kurām nav citu “savu” līdzekļu, salīdzinot ar privāto sektoru, kas var uz savu risku uzsākt ātrāk projektu īstenošanu, izmantojot savus privātos finanšu līdzekļus.Iespēja ātrāk uzsākt projektu reālo izdevumu veikšanu veicinās ES fondu finansējuma ieplūdi ekonomikā, tāpat ātrāku reālu rezultātu sasniegšanu, kā arī mazinās riskus ES fondu finansējuma zaudējumiem vai pārdalēm situācijā, ja finanšu plūsmas tempi un apjoms nebūs pietiekams konkrēto finanšu mērķu sasniegšanai līdz 2018.gada beigām starpposmā un, ņemot vērā “n+3” principu. Gadījumos, kad projekts ir augstā gatavības stadijā un ir iespējams veikt projekta sagatavošanas izmaksas vai citu pamatotu iemeslu dēļ ātrāk uzsākt projektā īstenojamās darbības pirms projekta iesnieguma apstiprināšanas, noteikumu projekts paredz papildināt noteikumus ar jaunu punktu, kas paredz piešķirt līdzekļus pirms ES fondu projekta iesnieguma apstiprināšanas sadarbības iestādē, ja Ministru kabinets ir nepārprotami lēmis par tā apjomu un izlietojuma mērķi. Lai MK varētu pieņemt šādu lēmumu, nozares ministrija vai cita centrālā valsts iestāde par tās institucionālajā padotībā esošajiem finansējuma saņēmējiem ir jāsniedz atsevišķs MK informatīvais ziņojums ar protokllēmuma projektu vai jāvirza jautājums kopā ar MK noteikumiem par specifiskā atbalsta mērķi ar attiecīgu protokollēmuma projektu, ziņojumā vai MK noteikumu projekta anotācijā sniedzot precīzu informāciju par izdevumu pamatojumu, kā arī skaidrojumu steidzamībai, kādēļ izmaksas nevar veikt vispārējā kārtībā pēc projekta iesnieguma apstiprināšanas, un risku novērtējumu par izmaksu attiecināmību, kā arī plānoto projekta apstiprināšanas laika grafiku. Vienlaikus šādos gadījumos MK protokollēmumā jānosaka skaidra atbildība par nekavējošu valdības informēšanu par riskiem ar potenciāli negatīvu ietekmi uz valsts budžetu un risku mazināšanas pasākumiem. Šādās situācijās, ja valdībai sniegta pilnīga informācija par riskiem un secinājumu, šīm izmaiņām nav sagaidāma papildus negatīva fiskāla ietekme salīdzinājumā ar līdzekļu piešķiršanu citos projekta īstenošanas posmos.Eiropas Savienības finansēto institūciju stiprināšanas programmu mērķsadarbības (Twinning) un neliela apjoma mērķsadarbības (Twinning Light) projektus īsteno atbilstoši Ministru kabineta 2009.gada 13.oktobra noteikumiem Nr.1161 “Noteikumi par valsts budžeta finansētas institūcijas dalību Eiropas Savienības finansēto institūciju stiprināšanas programmu projektu īstenošanā citā valstī un projekta finansējuma plānošanu un uzskaiti” (turpmāk – MK noteikumi Nr.1161). Projekta finansējums veidojas no avansa maksājuma (80%) un gala maksājuma (20%). Lai nodrošinātu projektu īstenošanai sākotnēji nepieciešamo finansējumu, MK noteikumu Nr.1161 22.punktā ir noteikts, ka projekta īstenošanas nodrošināšana var tikt segta no iestādes darbībai paredzētajiem budžeta līdzekļiem, un iestādes vadītājs ir atbildīgs par izlietoto valsts budžeta līdzekļu atjaunošanu līdz kārtējā gada beigām. Tā kā tiek plānota ietilpīgu projektu īstenošana Eiropas Savienības finansēto institūciju stiprināšanas programmu mērķsadarbības (*Twinning*) ietvaros un iestādēm ne vienmēr ir nepieciešamais priekšfinansējums projekta īstenošanas uzsākšanai, tad noteikumu projektā tiek paredzēta iespēja iesniegt pieprasījumu priekšfinansējuma saņemšanai no 80.programmas līdzekļiem. Līdz ar to noteikumu projekts paredz papildināt MK noteikumu Nr.464 2.punktu un 15.punktu, nosakot, ka valsts budžeta priekšfinansējumu no 80.00.00 programmas var pieprasīt arī Eiropas Savienības finansēto institūciju stiprināšanas programmu mērķsadarbības (*Twinning*) un neliela apjoma mērķsadarbības (*Twinning Light*) projektiem, un valsts budžeta līdzekļu pieprasījumu šiem projektiem sagatavo un iesniedz Finanšu ministrijā, ievērojot līguma nosacījumus. Pēc projekta noslēgšanas un gala maksājuma saņemšanas iestāde ir atbildīga par saņemto līdzekļu pārskaitīšanu valsts budžetā. Iepriekš minētie grozījumi ir attiecināmi uz Twinning projektiem, kuros piedalās Latvijas puse kā eksperti (atbilstoši MK noteikumiem Nr.1161). Tā kā šobrīd MK noteikumu Nr.464 15.punktā ir iekļauta informācija par emisijas kvotu izsolīšanas instrumenta projektu, tika secināts, ka nepieciešams tehniski precizēt MK noteikumu Nr.464 2.punktu.Noteikumu projekta spēkā stāšanās paredzēta 2017.gada 1.janvārī.  |
| 3. | Projekta izstrādē iesaistītās institūcijas |  Noteikumu projekts šo jomu neskar. |
| 4. | Cita informācija | Noteikumu projektam nav ietekmes uz valsts budžetu, jo tas paredz administratīvos pasākumus finanšu līdzekļu pieprasīšanai un pārdalei no 80.00.00 programmas uz ministrijas budžeta programmām/apakšprogrammām.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Vēršama uzmanība, ka iesaistoties *Twinning* un *Twinning Light* projektu īstenošanā un saņemot priekšfinansējumu no valsts budžeta, notiek saistību uzņemšanās valsts budžetam. Tādējādi atbilstoši Likuma par budžetu un finanšu vadību 24.panta trešajai daļai, ir nepieciešams Ministru kabineta lēmums par atļauju ministrijai uzņemties saistības un īstenot projektu, kā arī saņemt priekšfinansējumu no 80.00.00 programmas. Šajā lēmumā ir arī jānostiprina pienākums ministrijai nodrošināt atmaksāto līdzekļu pārskaitīšanu valsts budžetā.Gadījumos, kad projektu īstenotājiem būs nepieciešami līdzekļi no 80.programmas vēl pirms projektu iesnieguma apstiprināšanas izdevumu segšanai, MK protokollēmumā jānosaka skaidra atbildība par nekavējošu valdības informēšanu par riskiem ar potenciāli negatīvu ietekmi uz valsts budžetu un risku mazināšanas pasākumiem.  |
|  2. | Atbildīgā institūcija | Nozaru ministrijas un to padotības iestādes, citas centrālās valsts iestādes. |
| 3.  | Cita informācija | Nav |

|  |
| --- |
| **VI. Sabiedrības līdzdalība** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumi netika organizēti, jo noteikumu projekts paredz administratīvi noteikt kārtību un nosacījumus valsts budžeta līdzekļu pieprasīšanai un pārdalei no 80.00.00 programmas projektu īstenošanai.  |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Nozaru ministrijas un to padotības iestādes, citas centrālās valsts iestādes. |
| 2. | Projekta izpildes ietekme uz pārvaldes funkcijām | Pārvaldes funkcijas nemainās.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Pārvaldes struktūra netiek mainīta, jaunas institūcijas netiek izveidotas. |
| 4. | Cita informācija | Nav |

*Anotācijas II., III. un V. sadaļa – projekts šīs jomas neskar.*

Finanšu ministre D.Reizniece - Ozola

13.10.2016 09:53

1643

I.Lazdiņa

67095455, Ivita.Lazdina@fm.gov.lv

Ž.Zvaigzne

67083976, Zanete.Zvaigzne@fm.gov.lv